Dobro organizovani neredi
Većina u Srbiji ocenjuje da je protivljenje održavanju Parade ponosa bio samo povod za sukobe i vandalizam u Beogradu
Uz ocenu da su jučerašnji neredi dobro organizovani i sinhronizovani, ministarka pravde Snežana Malović je poručila da će izvršioci krivičnih dela, ali i organizatori divljanja u Beogradu biti procesuirani. Kako je danas upozorila ministarka, osim oštrog kažnjavanja izgrednika potrebno je delovati i preventivno, a u taj proces moraju da se uključe svi segmenti društva, prvenstveno porodica. Ministarka za sport i omladinu Snežana Samardžić Marković je rekla da jučerašnji događaji u Beogradu ne prikazuju sliku svih mladih u Srbiji, koji problem, već potencijal i kapacitet ovog društva: Predstavnici vlasti ocenjuju da se država odbranila i pokazala snagu da se odupre militantnim grupama, kao i da jučerašnje nasilje ima političku pozadinu. Opozicione stranke osuđuju nasilje, ali krivicu i odgovornost za nerede prebacuju na državu. Lider LDP-a je rekao da saopštenja predsednika države i Vlade posle onakvih nereda nisu dovoljna, već da Vlada i parlament moraju odmah da se sastanu po hitnom postupku. Čedomir Jovanović je pozvao policiju da obelodani ko stoji iza huligana i ekstremista: " Inače, bilans jučerašnjih nereda i centru Beograda je sledeći – vlasti u gradu procenjuju da je materijalna šteta oko milion evra. Povređeno je 147 policijaca i 25 civila. Tokom jučerašnjeg dana i prethodne noći policija je privela 249 huligana, od kojih je 54 maloletnika. Zadržano je 131-no punoletno lice, a po podacima policije 60 odsto uhapšenih nije iz Beograda, što dodatno govori o dobro organizovanim neredima, ocenjuju u policiji.